title: Komission täytäntöönpanoasetus (EU) 2016/1045, annettu 28 päivänä kesäkuuta 2016, Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevassa polkumyynnin ja tukien vastaisessa menettelyssä tarjotun sitoumuksen hyväksymisen vahvistamisesta lopullisten toimenpiteiden soveltamiskauden ajaksi täytäntöönpanopäätöksen 2013/707/EU nojalla hyväksytyn sitoumuksen peruuttamisesta yhden vientiä harjoittavan tuottajan osalta

text:
               29.6.2016

               FI

               Euroopan unionin virallinen lehti

               L 170/5

         KOMISSION TÄYTÄNTÖÖNPANOASETUS (EU) 2016/1045,
   annettu 28 päivänä kesäkuuta 2016,
   Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevassa polkumyynnin ja tukien vastaisessa menettelyssä tarjotun sitoumuksen hyväksymisen vahvistamisesta lopullisten toimenpiteiden soveltamiskauden ajaksi täytäntöönpanopäätöksen 2013/707/EU nojalla hyväksytyn sitoumuksen peruuttamisesta yhden vientiä harjoittavan tuottajan osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’polkumyynnin vastainen perusasetus’, ja erityisesti sen 8 artiklan,
   ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 11 päivänä kesäkuuta 2009 annetun neuvoston asetuksen (EY) N:o 597/2009 (2), jäljempänä ’tukien vastainen perusasetus’, ja erityisesti sen 13 artiklan,
   ilmoittaa asiasta jäsenvaltioille
   sekä katsoo seuraavaa:
   A.   SITOUMUS JA MUUT VOIMASSA OLEVAT TOIMENPITEET

               (1)

               Euroopan komissio, jäljempänä ’komissio’, otti asetuksella (EU) N:o 513/2013 (3) käyttöön väliaikaisen polkumyyntitullin Kiinan kansantasavallasta, jäljempänä ’Kiina’, peräisin olevien tai sieltä lähetettyjen kiteisestä piistä valmistettujen aurinkosähkömoduulien, jäljempänä ’moduulit’, ja niiden keskeisten komponenttien (kennot ja kiekot) tuonnissa Euroopan unioniin, jäljempänä ’unioni’.

               (2)

               Vientiä harjoittavien tuottajien ryhmä pyysi Kiinan koneiden ja elektroniikan tuonti- ja vientikauppakamaria, jäljempänä ’CCCME’, esittämään hintasitoumuksen niiden puolesta komissiolle, minkä se myös teki. Hintasitoumuksen ehtojen pohjalta on selvää, että kyse on kutakin vientiä harjoittavaa tuottajaa koskevien yksittäisten hintasitoumusten joukosta, jota CCCME käytännön syistä koordinoi.

               (3)

               Komissio hyväksyi päätöksellä 2013/423/EU (4) kyseisen hintasitoumuksen väliaikaisen polkumyyntitullin osalta. Komissio muutti asetuksella (EU) N:o 748/2013 (5) asetusta (EU) N:o 513/2013 ottaakseen väliaikaisen polkumyyntitullin osalta käyttöön ne tekniset muutokset, jotka olivat sitoumuksen hyväksymisen vuoksi välttämättömiä.

               (4)

               Neuvosto otti täytäntöönpanoasetuksella (EU) N:o 1238/2013 (6) käyttöön lopullisen polkumyyntitullin Kiinasta peräisin olevien tai sieltä lähetettyjen moduulien ja kennojen, jäljempänä ’tarkasteltavana olevat tuotteet’, tuonnissa unioniin. Lisäksi neuvosto otti täytäntöönpanoasetuksella (EU) N:o 1239/2013 (7) käyttöön lopullisen tasoitustullin tarkasteltavana olevien tuotteiden tuonnissa unioniin.

               (5)

               Saatuaan vientiä harjoittavien tuottajien ryhmältä, jäljempänä ’vientiä harjoittavat tuottajat’, ja CCCME:ltä ilmoituksen hintasitoumuksen muuttamisesta komissio vahvisti täytäntöönpanopäätöksellä 2013/707/EU (8), että sitoumus, sellaisena kuin se on muutettuna, jäljempänä ’sitoumus’, hyväksytään lopullisten toimenpiteiden soveltamiskauden ajaksi. Tämän päätöksen liitteessä luetellaan ne vientiä harjoittavat tuottajat, joiden osalta sitoumus on hyväksytty, mukaan luettuina Zhejiang Xiongtai Photovoltaic Technology Co. Ltd, jäljempänä ’Shinetime China’, ja siihen unionissa etuyhteydessä oleva yritys (SHINETIME SOLAR GMBH, jäljempänä ’Shinetime Europe’), jotka kuuluvat yhdessä Taric-lisäkoodin B919 piiriin.

               (6)

               Komissio hyväksyi täytäntöönpanopäätöksellä 2014/657/EU (9) vientiä harjoittavien tuottajien ryhmän yhdessä CCCME:n kanssa esittämän ehdotuksen, jolla selvennettiin sitoumuksen piiriin kuuluvia tarkasteltavana olevia tuotteita koskevan sitoumuksen täytäntöönpanoa; kyseessä ovat Kiinasta peräisin olevat tai sieltä lähetetyt vientiä harjoittavien tuottajien tuottamat moduulit ja kennot, jotka tällä hetkellä luokitellaan CN-koodeihin ex 8541 40 90 (Taric-koodit 8541409021, 8541409029, 8541409031 ja 8541409039), jäljempänä ’sitoumuksen piiriin kuuluvat tuotteet’. Edellä johdanto-osan 4 kappaleessa tarkoitetuista polkumyynti- ja tasoitustulleista sekä sitoumuksesta käytetään yhteisnimitystä ’toimenpiteet’.

               (7)

               Komissio peruutti sitoumuksen hyväksynnän kolmen vientiä harjoittavan tuottajan osalta täytäntöönpanoasetuksella (EU) 2015/866 (10).

               (8)

               Lisäksi komissio peruutti sitoumuksen hyväksynnän yhden vientiä harjoittavan tuottajan osalta täytäntöönpanoasetuksella (EU) 2015/1403 (11).

               (9)

               Komissio peruutti sitoumuksen hyväksynnän kahden vientiä harjoittavan tuottajan osalta täytäntöönpanoasetuksella (EU) 2015/2018 (12).

               (10)

               Komissio käynnisti polkumyynnin vastaisen perusasetuksen 11 artiklan 2 kohdan mukaisen toimenpiteiden voimassaolon päättymistä koskevan tarkastelun Euroopan unionin virallisessa lehdessä5 päivänä joulukuuta 2015 julkaistulla vireillepanoilmoituksella (13).

               (11)

               Komissio käynnisti tukien vastaisen perusasetuksen 18 artiklan mukaisen toimenpiteiden voimassaolon päättymistä koskevan tarkastelun Euroopan unionin virallisessa lehdessä5 päivänä joulukuuta 2015 julkaistulla vireillepanoilmoituksella (14).

               (12)

               Lisäksi komissio käynnisti polkumyynnin vastaisen perusasetuksen 11 artiklan 3 kohdan ja tukien vastaisen perusasetuksen 19 artiklan mukaisen osittaisen välivaiheen tarkastelun Euroopan unionin virallisessa lehdessä5 päivänä joulukuuta 2015 julkaistulla vireillepanoilmoituksella (15).

               (13)

               Lisäksi komissio peruutti sitoumuksen hyväksynnän yhden vientiä harjoittavan tuottajan osalta täytäntöönpanoasetuksella (EU) 2016/115 (16).

               (14)

               Komissio laajensi täytäntöönpanoasetuksella (EU) 2016/185 (17) Kiinasta peräisin olevien tai sieltä lähetettyjen tarkasteltavina olevien tuotteiden tuonnissa täytäntöönpanoasetuksella (EU) N:o 1238/2013 käyttöön otetun lopullisen polkumyyntitullin koskemaan Malesiasta ja Taiwanista lähetettyjen tarkasteltavina olevien tuotteiden tuontia riippumatta siitä, onko niiden alkuperämaaksi ilmoitettu Malesia tai Taiwan.

               (15)

               Komissio laajensi täytäntöönpanoasetuksella (EU) 2016/184 (18) Kiinasta peräisin olevien tai sieltä lähetettyjen tarkasteltavina olevien tuotteiden tuonnissa täytäntöönpanoasetuksella (EU) N:o 1239/2013 käyttöön otetun lopullisen tasoitustullin koskemaan Malesiasta ja Taiwanista lähetettyjen tarkasteltavina olevien tuotteiden tuontia riippumatta siitä, onko niiden alkuperämaaksi ilmoitettu Malesia tai Taiwan.

         B.   SITOUMUKSEN EHDOT

               (16)

               Vientiä harjoittavat tuottajat suostuivat muun muassa siihen, että ne eivät myy sitoumuksen piiriin kuuluvaa tuotetta ensimmäiselle riippumattomalle asiakkaalle unionissa alle tietyn vähimmäistuontihinnan sen vuositason rajoissa, joka on sitoumuksessa vahvistettu unioniin suuntautuvalle tuonnille, jäljempänä ’vuositaso’.

               (17)

               Sitoumukseen sisältyy ei-tyhjentävä luettelo siitä, mitä pidetään sitoumuksen rikkomisena. Luetteloon sisältyy muun muassa sellaisen kauppa- tai jälleenmyyntilaskun antaminen, jonka perustana oleva rahoitusliiketoimi (esimerkiksi ostajalta tosiasiassa saatu rahamäärä, johon on tehty mahdolliset hyvityslaskuista tai veloitusilmoituksista tms. johtuvat mukautukset) ei vastaa laskun nimellisarvoa.
               Vientiä harjoittava tuottaja on vastuussa kaikkien sitoumuksessa määriteltyjen siihen etuyhteydessä olevien osapuolten tekemistä sitoumuksen rikkomisista.

               (18)

               Sitoumuksen mukaisesti vientiä harjoittavien tuottajien on myös toimitettava komissiolle neljännesvuosittain yksityiskohtaisia tietoja kaikesta vientimyynnistään unioniin ja jälleenmyynnistään unionissa, jäljempänä ’neljännesvuosiraportit’. Tämä tarkoittaa sitä, että kyseisissä neljännesvuosiraporteissa annettujen tietojen on oltava kattavia ja paikkansapitäviä ja että ilmoitetuissa liiketoimissa noudatetaan täysin sitoumuksen ehtoja.

               (19)

               Sitoumuksen noudattamisen varmistamiseksi vientiä harjoittavat tuottajat ovat myös sitoutuneet toimittamaan komissiolle kaikki sen tarvitsemat tiedot.

         C.   VIENTIÄ HARJOITTAVIEN TUOTTAJIEN VALVONTA

               (20)

               Komissio tarkasti sitoumuksen noudattamista valvoessaan Shinetime Chinan ja siihen unionissa etuyhteydessä olevan yrityksen toimittamat tiedot, joilla oli merkitystä sitoumuksen kannalta. Lisäksi komissio sai yhden jäsenvaltion tulliviranomaisilta näyttöä polkumyynnin vastaisen perusasetuksen 8 artiklan 9 kohdan sekä tukien vastaisen perusasetuksen 13 artiklan 9 kohdan perusteella.

               (21)

               Johdanto-osan 22–25 kappaleessa käsitellään Shinetime Chinan ja siihen unionissa etuyhteydessä olevan yrityksen osalta havaittuja ongelmia, joiden vuoksi komissio joutuu peruuttamaan sitoumuksen hyväksynnän kyseisen vientiä harjoittavan tuottajan osalta.

         D.   PERUSTELUT SITOUMUKSEN HYVÄKSYNNÄN PERUUTTAMISELLE
   a)   Shinetime Chinan myynti

               (22)

               Saatu näyttö ja julkisesti saatavilla olevat tiedot osoittavat, että etuyhteydettömäksi väitetyllä tuojalla unionissa oli ainakin jonkin aikaa sama osoite kuin Shinetime Europella. Tämä etuyhteydettömäksi väitetty tuoja oli antanut loppuasiakkaalleen kaksi jälleenmyyntilaskua samasta aurinkosähkömoduuleja koskevasta liiketoimesta. Yksi lasku oli vähimmäistuontihinnan mukainen ja toinen poikkesi siitä. Laskun numero, moduulien määrä ja yrityksen tuotekoodi olivat samat. Loppuasiakas suoritti tästä liiketoimesta maksun Shinetime Chinalle, ja maksu vastasi vähimmäistuontihinnasta poikkeavan laskun arvoa. Näin oli toimittu ainakin yhdessä tapauksessa.

               (23)

               Lisäksi saatu näyttö osoittaa, että käytössä oli myös toinen tapa kiertää sitoumuksen ehtoja. Shinetime China oli antanut vähimmäistuontihinnan alittavan proformalaskun etuyhteydettömälle asiakkaalle unionissa. Kyseinen asiakas oli maksanut vähimmäistuontihinnan alittavan laskun Shinetime Chinan Hongkongissa olevalle tilille.

         b)   Shinetime Europen myynti

               (24)

               Saatu näyttö osoittaa, että Shinetime Europe oli myös esittänyt ensimmäiselle etuyhteydettömälle asiakkaalle unionissa kaksi jälleenmyyntilaskua yhdestä aurinkosähkömoduuleja koskevasta liiketoimesta. Yksi lasku oli vähimmäistuontihinnan mukainen ja toinen poikkesi siitä. Laskun numero, moduulien määrä ja yrityksen tuotekoodi olivat samat. Etuyhteydettömän ensimmäisen unionin asiakkaan tästä liiketoimesta Shinetime Europelle maksama maksu vastasi vähimmäistuontihinnasta poikkeavan laskun arvoa.

               (25)

               Sen lisäksi Shinetime Europe jätti toimittamatta komissiolle neljännesvuosiraportin myynnistään siltä ajalta, jona johdanto-osan 24 kappaleessa tarkoitettu liiketoimi oli tapahtunut.

               (26)

               Komissio arvioi esitettyä näyttöä ja raportoimatta jättämistä ja päätteli, että sitoumusta oli rikottu.

         E.   SITOUMUSLASKUN MITÄTÖINTI

               (27)

               Saatu näyttö osoittaa, että johdanto-osan 24 kappaleessa tarkoitettu jälleenmyyntilasku liittyy seuraavaan liiketoimeen:

                           Sitoumuksen mukaisia tavaroita koskevan kauppalaskun numero

                           Päiväys

                           Laskuttaja

                           Laskutettava

                           XTSSG1501-004-CI

                           16. tammikuuta 2015

                           Zhejiang Xiongtai Photovoltaic Technology Co. Ltd

                           SHINETIME SOLAR GMBH

                     Edellä esitetyn perusteella todetaan täytäntöönpanoasetuksen (EU) N:o 1238/2013 3 artiklan 2 kohdan b alakohdan ja täytäntöönpanoasetuksen (EU) N:o 1239/2013 2 artiklan 2 kohdan b alakohdan mukaisesti, että kyseinen lasku ei ole pätevä. Kansallisten tulliviranomaisten olisi kannettava vapaaseen liikkeeseen luovutusta koskevan ilmoituksen vastaanottohetkellä syntynyt tullivelka Euroopan parlamentin ja neuvoston asetuksen (EU) 952/2013 (19) 105 artiklan 3–6 kohdan nojalla, kun sitoumuksen peruuttaminen Shinetime Chinan ja siihen unionissa etuyhteydessä olevan yrityksen osalta tulee voimaan. Tullien kantamisesta vastaaville kansallisille tulliviranomaisille tiedotetaan asiasta.
               Komissio muistuttaa tässä yhteydessä, että täytäntöönpanoasetuksen (EU) N:o 1238/2013 3 artiklan 1 kohdan b alakohdan luettuna yhdessä sen liitteessä III olevan 7 alakohdan nojalla sekä täytäntöönpanoasetuksen (EU) N:o 1239/2013 2 artiklan 1 kohdan b alakohdan luettuna yhdessä sen liitteessä 2 olevan 7 alakohdan nojalla tuonti vapautetaan tulleista ainoastaan, mikäli laskussa ilmoitetaan hinta ja mahdolliset hyvitykset. Mikäli nämä edellytykset eivät täyty, tullit on kannettava, vaikka komissio ei olisikaan mitätöinyt tavaroiden mukana olevaa kauppalaskua.

         F.   KOKO SITOUMUKSEN TOTEUTETTAVUUDEN ARVIOINTI

               (28)

               Sitoumuksessa todetaan, että jos yksi vientiä harjoittava tuottaja rikkoo sitoumusta, tämä ei automaattisesti johda siihen, että sitoumuksen hyväksyntä peruutetaan kaikkien vientiä harjoittavien tuottajien osalta. Tällaisessa tapauksessa komissio arvioi kyseisen rikkomisen vaikutuksia sitoumuksen toteutettavuuteen kaikki vientiä harjoittavat tuottajat ja CCCME huomioon ottaen.

               (29)

               Komissio on näin ollen arvioinut Shinetime Chinan ja siihen unionissa etuyhteydessä olevan yrityksen rikkomusten vaikutusta sitoumuksen toteutettavuuteen kaikki vientiä harjoittavat tuottajat ja CCCME huomioon ottaen.

               (30)

               Vastuu rikkomuksista on yksin kyseisellä vientiä harjoittavalla tuottajalla. Valvonnassa ei ole havaittu, että suuri määrä vientiä harjoittavia tuottajia tai CCCME olisi rikkonut sitoumusta järjestelmällisesti.

               (31)

               Komissio katsoo tämän vuoksi, että rikkomukset eivät vaikuta sitoumuksen yleiseen toimivuuteen ja että tällä hetkellä ei ole syytä peruuttaa sitoumuksen hyväksyntää kaikkien vientiä harjoittavien tuottajien ja CCCME:n osalta.

         G.   KIRJALLISET HUOMAUTUKSET JA KUULEMISET

               (32)

               Asianomaisille osapuolille annettiin mahdollisuus tulla kuulluiksi ja esittää huomautuksia polkumyynnin vastaisen perusasetuksen 8 artiklan 9 kohdan ja tukien vastaisen perusasetuksen 13 artiklan 9 kohdan mukaisesti. Shinetime China toimitti huomautuksia Shinetime Chinan ja Shinetime Europen puolesta, ja Shinetime Chinaa on kuultu.

      Shinetime Chinan ja Shinetime Europen esittämien laskujen aitous

               (33)

               Shinetime China kiisti väitteen, jonka mukaan Shinetime China ja Shinetime Europe olivat esittäneet vähimmäistuontihinnasta poikkeavia laskuja ja jälleenmyyntilaskuja. Shinetime China selitti, että niiden sisäisten sääntöjen mukaan kaikki viralliset laskut on allekirjoitettava ja sinetöitävä. Koska johdanto-osan 23 ja 24 kappaleessa tarkoitetuissa laskuissa ei ollut allekirjoitusta ja sinettiä, Shinetime China ei kyennyt jäljittämään näitä laskuja järjestelmässään. Shinetime China vahvisti ainoastaan yhden jälleenmyyntilaskun esittämisen, jossa noudatettiin vähimmäistuontihintaa.

               (34)

               Komissio hylkää tämän väitteen. Komissio ei esittänyt väitteitä siitä, olivatko edellä mainituissa kappaleissa tarkoitetut laskut Shinetime Chinan virallisia laskuja ja Shinetime Europen virallisia jälleenmyyntilaskuja.

               (35)

               Päinvastoin, Shinetime Chinan väite näiden laskujen aitoudesta on merkityksetön. Komissio totesi, että etuyhteydetön asiakas unionissa oli sitoutunut maksamaan Shinetime Chinalle vähimmäistuontihinnan alittavan määrän johdanto-osan 23 kappaleessa tarkoitetusta liiketoimesta. Komission päätelmä perustui kirjeenvaihtoon, jota Shinetime China ei väitteensä mukaan kyennyt kiistämään siksi, että asianomainen henkilöstö ei enää ollut sen palveluksessa. Komissio katsoo, että Shinetime Chinan ainoa väite, jonka mukaan asianomainen kirjeenvaihto ja lasku eivät ole jäljitettävissä sen järjestelmässä tai että yrityksellä ei ole tiliä Hongkongissa, ei riitä muuttamaan edellä mainittua päätelmää.

               (36)

               Lisäksi komissio totesi, että ensimmäisen etuyhteydettömän unionin asiakkaan 24 kappaleessa tarkoitetusta liiketoimesta Shinetime Europelle maksama maksu vastasi vähimmäistuontihinnasta poikkeavan jälleenmyyntilaskun arvoa. Vaikka Shinetime China väitti, että vähimmäistuontihinnan alittavalle määrälle esitetty lasku ei ollut aito, perustana oleva rahoitusliiketoimi (esimerkiksi ostajalta tosiasiassa saatu rahamäärä, johon on tehty mahdolliset hyvityslaskuista tai veloitusilmoituksista tms. johtuvat mukautukset), ei sen vuoksi vastannut Shinetime Europen viralliseksi jälleenmyyntilaskuksi vahvistaman kaupallisen jälleenmyyntilaskun nimellisarvoa. Laskun maksamista koskevia Shinetime Chinan väitteitä käsitellään johdanto-osan 41–48 kappaleessa.

      Vähimmäistuontihinnan alittava Shinetime Chinan myynti

               (37)

               Shinetime China väitti, että 22 kappaleessa tarkoitettu väitetysti etuyhteydettömältä tuojalta saatu maksu oli ainoastaan ennakkomaksu. Shinetime China toimitti tämän väitteen tueksi vientiasiakirjoja ja asiakasluettelon otteen, joka koski väitetysti etuyhteydetöntä tuojaa.

               (38)

               Komissio hylkää tämän väitteen. Kansallisilta tulliviranomaisilta saatu näyttö osoittaa, että loppuasiakas unionissa maksoi suoraan Shinetime Chinalle jälleenmyyntilaskun, jonka johdanto-osan 22 kappaleessa tarkoitettu väitetysti etuyhteydetön tuoja esitti. Tämän Shinetime Chinalle maksetun (vähimmäistuontihinnan alittavan) maksun viitteenä oli väitetysti etuyhteydettömän tuojan esittämän jälleenmyyntilaskun numero.

               (39)

               Asiakasluettelon ote ilman muuta näyttöä, joka yhdistäisi väitetysti etuyhteydettömältä asiakkaalta saadun maksun unionissa olevan loppukäyttäjän liiketoimeen, on merkityksetön, eikä se kiistä Shinetime Chinalle ilmoitettua näyttöä. Väite, joka koskee väitetysti etuyhteydettömän asiakkaan mahdollisesti suorittamaa ennakkomaksua, on myös merkityksetön tältä osin.

               (40)

               Sen vuoksi komissio pitäytyy päätelmässään, jonka mukaan Shinetime China rikkoi sitoumustaan myymällä alle vähimmäistuontihinnan unionissa toimivan väitetysti etuyhteydettömän tuojan kautta.

      Vähimmäistuontihinnan alittava Shinetime Europen myynti

               (41)

               Shinetime China väitti, että johdanto-osan 24 kappaleessa tarkoitettuun liiketoimeen liittyvä asiakirja-aineisto täytti sitoumuksen vaatimukset ja noudatti vähimmäistuontihintaa. Shinetime China toimitti perustana olevat vientiasiakirjat ja tulli-ilmoituksen.

               (42)

               Komissio hylkää tämän väitteen. Tällaiseen asiakirja-aineistoon perustuva väite vähimmäistuontihinnan noudattamisesta on merkityksetön arvioitaessa, vahvistiko perustana oleva maksuliiketoimi sen, että vähimmäismyyntihintaa noudatettiin.

               (43)

               Lisäksi Shinetime China väitti, että Shinetime Europelle suoritettu maksu oli vain osamaksu. Koska Shinetime Europen liiketoiminta päättyi, loppuosa viivästyskorkoineen maksettiin Shinetime Chinalle kymmenen kuukautta myöhemmin. Shinetime China toimitti perustana olevan maksuvahvistuksen osamaksua koskevan väitteensä tueksi.

               (44)

               Komissio ei hyväksy tätä väitettä seuraavista syistä.

               (45)

               Ensinnäkin perustana olevassa jälleenmyyntilaskussa tarkoitettu maksuehto oli selvästi 100 prosentin ennakkomaksu. Lisäksi unionissa toimivan etuyhteydettömän asiakkaan maksussa ei viitattu ennakkomaksuun. Siinä viitattiin päinvastoin jälleenmyyntilaskuun ja se vastasi vähimmäistuontihinnasta poikkeavaa jälleenmyyntilaskun arvoa.

               (46)

               Toiseksi Shinetime Chinan esittämä toimitusilmoitus viittaa siihen, että aurinkosähkömoduulit todellakin toimitettiin etuyhteydettömälle asiakkaalle unionissa, vaikkei maksuehtoa ollut noudatettu. Loppumaksua ei vaadittu lähes kymmeneen kuukauteen toimituksesta.

               (47)

               Kolmanneksi Shinetime China ei toimittanut väitettyä osamaksua ja maksuviivästyskorkoa koskevan väitteensä tueksi muuta näyttöä (kuten asiakkaan kanssa tehtyä sopimusta väitetystä osamaksusta tai viivästyskorkoa koskevaa veloitusilmoitusta) sen lisäksi, että se vahvisti nämä määrät maksetuiksi.

               (48)

               Lopuksi todettakoon, että komissiolle ei raportoitu yhdestäkään väitetystä maksupyynnöstä, ei myöskään viivästyskoron maksupyynnöstä.

               (49)

               Sen vuoksi komissio pitää Shinetime Chinan väitteitä perusteettomina ja pitäytyy päätelmissään, että Shinetime Europe rikkoi sitoumustaan myymällä alle vähimmäistuontihinnan etuyhteydettömälle asiakkaalle unionissa.

      Ilmoittamatta jättäminen

               (50)

               Shinetime China väitti, että Shinetime Europe toimitti asianomaisen myyntiä koskevan neljännesvuosiraportin myöhässä. Lisäksi Shinetime China myönsi, että johdanto-osan 24 kappaleessa tarkoitettua liiketoimea ei raportoitu komissiolle.

               (51)

               Komissio huomauttaa, että vaikka sitä seikkaa, että Shinetime China ei ole noudattanut velvollisuuttaan tiedottaa komissiolle Shinetime Europen liiketoiminnan lopettamisesta, ei otettaisikaan huomioon, raportointivelvoitteen piiriin kuuluvat kaikki kunkin neljännesvuoden liiketoimet. Shinetime Europe ei ole raportoinut johdanto-osan 24 kappaleessa tarkoitetusta liiketoimesta, joka tapahtui sen liiketoiminnan päättämistä edeltävän neljännesvuoden aikana. Tämän vuoksi komissio pitäytyy päätelmässään, jonka mukaan Shinetime Europe rikkoi sitoumuksen mukaista raportointivelvoitettaan.

               (52)

               Shinetime China väitti lisäksi, että neljännesvuosiraportin myöhäinen toimittaminen ei ole riittävä peruste johdanto-osan 24 kappaleessa tarkoitetun liiketoimen mitätöimiselle.

               (53)

               Komissio toteaa, liiketoimen mitätöimisen perusteet selvitetään johdanto-osan 24–27 kappaleessa. Myyntiä koskevan neljännesvuosiraportin toimittaminen myöhässä ja etenkin se seikka, ettei kyseistä liiketoimea raportoitu, rikkovat sitoumuksen mukaista raportointivelvoitetta. Vaikka tällaiset rikkomukset ovat riittävä peruste Shinetime Chinan sitoumuksen peruuttamiselle, niitä ei oteta huomioon kyseisen liiketoimen mitätöimistä koskevassa arviossa.

         H.   SITOUMUKSEN HYVÄKSYNNÄN PERUUTTAMINEN JA LOPULLISTEN TULLIEN KÄYTTÖÖNOTTO

               (54)

               Komissio on tullut edellä esitetyn perusteella siihen tulokseen, että Shinetime Chinalta ja siihen unionissa etuyhteydessä olevalta yritykseltä saadun sitoumuksen hyväksyntä on peruutettava polkumyynnin vastaisen perusasetuksen 8 artiklan 9 kohdan ja tukien vastaisen perusasetuksen 13 artiklan 9 kohdan mukaisesti ja myös sitoumuksen ehtojen mukaisesti.

               (55)

               Täytäntöönpanoasetuksen (EU) N:o 1238/2013 1 artiklalla käyttöön otettua lopullista polkumyyntitullia ja täytäntöönpanoasetuksen (EU) N:o 1239/2013 1 artiklalla käyttöön otettua lopullista tasoitustullia sovelletaan näin ollen polkumyynnin vastaisen perusasetuksen 8 artiklan 9 kohdan ja tukien vastaisen perusasetuksen 13 artiklan 9 kohdan mukaisesti automaattisesti Kiinasta peräisin olevan tai sieltä lähetetyn tarkasteltavana olevan Shinetime Chinan (Taric-lisäkoodi: B919) tuottaman tuotteen tuontiin tämän asetuksen voimaantulopäivästä.

               (56)

               Tämän asetuksen liitteessä olevassa taulukossa luetellaan tiedoksi ne vientiä harjoittavat tuottajat, joiden osalta täytäntöönpanopäätöksellä 2013/707/EU annettu sitoumuksen hyväksyntä ei muutu,

         ON HYVÄKSYNYT TÄMÄN ASETUKSEN:
   1 artikla
   Peruutetaan sitoumuksen hyväksyntä Zhejiang Xiongtai Photovoltaic Technology Co. Ltd:n ja siihen unionissa etuyhteydessä olevan yrityksen osalta; ne kuuluvat yhdessä Taric-lisäkoodin B919 piiriin.
   2 artikla
   Todetaan, että yrityksen Zhejiang Xiongtai Photovoltaic Technology Co. Ltd yritykselle SHINETIME SOLAR GMBH antama, 16 päivänä tammikuuta 2015 päivätty kauppalasku nro XTSSG1501-004-CI ei ole pätevä. Kansalliset tulliviranomaiset velvoitetaan kantamaan tullivelka, joka on syntynyt vapaaseen liikkeeseen luovutusta koskevan ilmoituksen vastaanottohetkellä täytäntöönpanoasetuksen (EU) N:o 1238/2013 3 artiklan 2 kohdan b alakohdan ja täytäntöönpanoasetuksen (EU) N:o 1239/2013 2 artiklan 2 kohdan b alakohdan nojalla.
   3 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä kesäkuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 343, 22.12.2009, s. 51.

      (2)  EUVL L 188, 18.7.2009, s. 93.

      (3)  EUVL L 152, 5.6.2013, s. 5.

      (4)  EUVL L 209, 3.8.2013, s. 26.

      (5)  EUVL L 209, 3.8.2013, s. 1.

      (6)  EUVL L 325, 5.12.2013, s. 1.

      (7)  EUVL L 325, 5.12.2013, s. 66.

      (8)  EUVL L 325, 5.12.2013, s. 214.

      (9)  EUVL L 270, 11.9.2014, s. 6.

      (10)  EUVL L 139, 5.6.2015, s. 30.

      (11)  EUVL L 218, 19.8.2015, s. 1.

      (12)  EUVL L 295, 12.11.2015, s. 23.

      (13)  EUVL C 405, 5.12.2015, s. 8.

      (14)  EUVL C 405, 5.12.2015, s. 20.

      (15)  EUVL C 405, 5.12.2015, s. 33.

      (16)  EUVL L 23, 29.1.2016, s. 23.

      (17)  EUVL L 37, 12.2.2016, s. 76.

      (18)  EUVL L 37, 12.2.2016, s. 56.

      (19)  EUVL L 269, 10.10.2013, s. 1.

      LIITE

         Luettelo yrityksistä

                  Yrityksen nimi

                  Taric-lisäkoodi

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CNPV Dongying Solar Power Co. Ltd

                  B813

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Delsolar (Wujiang) Ltd

                  B792

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED

                  B850

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd

                  B830

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Seraphim Solar System Co. Ltd

                  B836

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd

                  B842

                  Jiangyin Shine Science and Technology Co. Ltd

                  B843

                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd

                  B794

                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD

                  B845

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  MOTECH (SUZHOU) RENEWABLE ENERGY CO. LTD

                  B852

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Huashun Solar Energy Technology Co. Ltd

                  B856

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo Osda Solar Co. Ltd

                  B859

                  Ningbo Qixin Solar Electrical Appliance Co. Ltd

                  B860

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  Phono Solar Technology Co. Ltd
                  Sumec Hardware & Tools Co. Ltd

                  B866

                  RISEN ENERGY CO. LTD

                  B868

                  SHANDONG LINUO PHOTOVOLTAIC HI-TECH CO. LTD

                  B869

                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co.Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd

                  B796

                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Xi'an LONGi Silicon Materials Corp.
                  Wuxi LONGi Silicon Materials Co. Ltd

                  B897

                  Years Solar Co. Ltd

                  B898

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co.Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  ZHEJIANG YUANZHONG SOLAR CO. LTD

                  B920

                  Zhongli Talesun Solar Co. Ltd

                  B922


title: Komission täytäntöönpanoasetus (EU) 2015/593, annettu 14 päivänä huhtikuuta 2015 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Reblochon/Reblochon de Savoie (SAN))

text:
               16.4.2015

               FI

               Euroopan unionin virallinen lehti

               L 99/5

         KOMISSION TÄYTÄNTÖÖNPANOASETUS (EU) 2015/593,
   annettu 14 päivänä huhtikuuta 2015,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Reblochon/Reblochon de Savoie (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 1107/96 (2), sellaisena kuin se on muutettuna komission asetuksella (EY) N:o 828/2003 (3), nojalla rekisteröidyn suojatun alkuperänimityksen ”Reblochon”/”Reblochon de Savoie” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (4).

               (3)

               Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Reblochon”/”Reblochon de Savoie” (SAN) koskevan eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä huhtikuuta 2015.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  Komission asetus (EY) N:o 1107/96, annettu 12 päivänä kesäkuuta 1996, neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperänimitysten rekisteröinnistä (EYVL L 148, 21.6.1996, s. 1).

      (3)  Komission asetus (EY) N:o 828/2003, annettu 14 päivänä toukokuuta 2003, maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperäisnimitysten rekisteröinnistä annetun asetuksen (EY) N:o 1107/96 liitteessä olevan kuudentoista nimityksen eritelmien muuttamisesta (Danablu, Monti Iblei, Lesbos, Beaufort, Salers, Reblochon tai Reblochon de Savoie, Laguiole, Mont d'Or tai Vacherin du Haut-Doubs, Comté, Roquefort, Époisses de Bourgogne, Brocciu corse tai Brocciu, Sainte-Maure de Touraine, Ossau-Iraty, Dinde de Bresse, Huile essentielle de lavande de Haute-Provence) (EUVL L 120, 15.5.2003, s. 3).

      (4)  EUVL C 387, 1.11.2014, s. 17.


title: Komission täytäntöönpanoasetus (EU) N:o 1054/2012, annettu 7 päivänä marraskuuta 2012 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisten muutosten hyväksymisestä [Taureau de Camargue (SAN)]

text:
               13.11.2012

               FI

               Euroopan unionin virallinen lehti

               L 313/3

         KOMISSION TÄYTÄNTÖÖNPANOASETUS (EU) N:o 1054/2012,
   annettu 7 päivänä marraskuuta 2012,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisten muutosten hyväksymisestä [Taureau de Camargue (SAN)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 4 kohdan ensimmäisen alakohdan,
   sekä katsoo seuraavaa:

               (1)

               Komissio on asetuksen (EY) N:o 510/2006 9 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 2036/2001 (2), sellaisena kuin se on muutettuna asetuksella (EY) N:o 1068/2008 (3), nojalla rekisteröidyn suojatun alkuperänimityksen ”Taureau de Camargue” eritelmän muutoksen hyväksymistä.

               (2)

               Pyynnön tarkoituksena on muuttaa eritelmää täsmentämällä tuotteen kuvaus, maantieteellinen alue, alkuperätodiste, tuotantomenetelmä, merkinnät, kansalliset vaatimukset ja hakijaryhmittymän, valvontarakenteen ja jäsenvaltion toimivaltaisen viranomaisen yhteystiedot.

               (3)

               Komissio on tutkinut kyseiset muutokset ja katsonut niiden olevan perusteltuja. Koska muutokset ovat asetuksen (EY) N:o 510/2006 9 artiklan mukaisesti vähäisiä, komissio voi hyväksyä ne ilman kyseisen asetuksen 5, 6 ja 7 artiklassa kuvattua menettelyä,

         ON HYVÄKSYNYT TÄMÄN ASETUKSEN:
   1 artikla
   Muutetaan suojatun alkuperänimityksen ”Taureau de Camargue” eritelmä tämän asetuksen liitteen I mukaisesti.
   2 artikla
   Yhtenäinen asiakirja, joka sisältää eritelmän tärkeimmät kohdat, on tämän asetuksen liitteessä II.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä marraskuuta 2012.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 93, 31.3.2006, s. 12.

      (2)  EYVL L 275, 18.10.2001, s. 9.

      (3)  EUVL L 290, 31.10.2008, s. 8.

      LIITE I
      Hyväksytään suojatun alkuperänimityksen ”Taureau de Camargue” eritelmän muutokset seuraavasti:

                  —

                  Hakijaryhmittymän, valvontarakenteen ja jäsenvaltion toimivaltaisen viranomaisen yhteystiedot on päivitetty.

                  —

                  Tuotteen kuvaus: Tuotteen kuvaukseen on lisätty eläinten ikä. Sitä koskevat määräykset eivät muutu, ja ne sisältyivät jo eritelmän tuotantomenetelmät-kohtaan.

                  —

                  Maantieteellinen alue: Maantieteellinen alue säilyy ennallaan, mutta EU:lle toimitetussa eritelmässä mainitut kantonit on korvattu kuntaluettelolla.

                  —

                  Alkuperätodisteet: Tähän kohtaan on lisätty nimityksen alkuperän ja jäljitettävyyden valvontaa ja takaamista koskevia määräyksiä, joita on muutettu ranskalaisten tarkistettujen alkuperänimitysten valvontajärjestelmän uudistuksen johdosta.

                  —

                  Tuotantomenetelmä: Tähän kohtaan on lisätty sellaisiin kansallisiin säädöksiin sisältyviä määräyksiä, joissa määritellään tarkistettu alkuperänimitys. Ne koskevat rotujen geneettistä valintaa, eläinten enimmäistiheyttä ja nautayksiköiden laskentasääntöjä. Lisäksi täsmennetään täysrehujen käyttökieltoa ja sallittuja hoitomuotoja.
                  Eritelmään on lisätty myös kansallisiin säädöksiin sisältyviä eläinten teurastusta koskevia määräyksiä (eläinten kerääminen, kuljetus, lopettaminen, ruhojen käsittely). Samaten on lisätty kansallisissa säädöksissä oleva määräys maantieteellisellä alueella tehtävästä paloittelusta.
                  Yleissääntelyn kanssa päällekkäiset määräykset (tartuntatautitarkastukset, ruhojen luokittelu Europ-järjestelmän mukaisesti) on poistettu.

                  —

                  Merkinnät: Ryhmittymä haluaa tehdä Euroopan unionin SAN-tunnuksen käytön pakolliseksi.

                  —

                  Kansalliset vaatimukset: Tähän kohtaan lisätään Ranskan kansallisen lainsäädännön mukainen taulukko tärkeimmistä valvontakohteista ja niiden arviointimenetelmät.

      LIITE II

         YHTENÄINEN ASIAKIRJA

      Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu neuvoston ASETUS (EY) N:o 510/2006
      ”TAUREAU DE CAMARGUE”
      EY-nro: FR-PDO-0105-0314-17.10.2011

         SMM ( ) SAN ( X )

      1.   Nimi

      ”Taureau de Camargue”
      2.   Jäsenvaltio tai kolmas maa

      Ranska
      3.   Maataloustuotteen tai elintarvikkeen kuvaus

      3.1.   Tuotetyyppi

                  Luokka 1.1

                  Tuore liha ja muut eläimenosat

            3.2.   Kuvaus 1 kohdassa nimetystä tuotteesta

      Alkuperänimitys ”Taureau de Camargue” tarkoittaa tuoretta naudanlihaa, joka saadaan maantieteellisellä alueella syntyneistä, kasvatetuista, teurastetuista ja paloitelluista uros- tai naaraspuolisista eläimistä, jotka ovat paikallista rotua (raço di Biou, de Combat (tai brave) tai näiden risteytys).
      Eläimet ovat vähintään 18 kuukauden ikäisiä.
      Ruhoja riiputetaan teurastamolla vähintään 48 tuntia ja enintään viisi päivää. Ruhojen on painettava vähintään 100 kilogrammaa lukuun ottamatta 18–30 kuukauden ikäisiä hiehoja, joiden vähimmäispainoksi on vahvistettu 85 kilogrammaa.
      Kyseiselle lihalle on ominaista syvän punainen väri, ja se on mureaa ja vähärasvaista.
      3.3.   Raaka-aineet (ainoastaan jalostetut tuotteet)

      —
      3.4.   Rehu (ainoastaan eläinperäiset tuotteet)

      Eläimet saavat pääasiallisen ravintonsa laitumelta. Talvella voidaan antaa lisäravintoa, mutta ainoastaan maantieteelliseltä alueelta peräisin olevaa heinää ja viljaa. Täysrehut eivät ole sallittuja, eivät edes lääkerehut.
      3.5.   Erityiset tuotantovaiheet, joiden on tapahduttava yksilöidyllä maantieteellisellä alueella

      Eläinten on oltava maantieteellisellä alueella syntyneitä, kasvatettuja, teurastettuja ja paloiteltuja.
      3.6.   Viipalointia, raastamista, pakkaamista jne. koskevat erityiset säännöt

      Ruhot on paloiteltava maantieteellisellä alueella, sillä suojattua alkuperänimitystä ”Taureau de Camargue” varten teurastettavien eläinten ruhot ovat keskimäärin muita teurasnautoja pienempiä. Sen vuoksi pienten ruhojen hyödyntämisessä tarvitaan tietotaitoa. Tätä osaamista ei ole maantieteellisen alueen ulkopuolella, koska suojattuun alkuperänimitykseen ”Taureau de Camargue” liittyvää kahta rotua ei juurikaan kasvateta muualla Ranskassa.
      3.7.   Merkintöjä koskevat erityiset säännöt

      Suojatun alkuperänimityksen ”Taureau de Camargue” saanut liha merkitään tunnuksella, joka leimataan kokonaiseen ruhoon punnituksen jälkeen ennen jäähdyttämistä.
      Suojatun alkuperänimityksen tunnus leimataan välittömästi kahdeksaan lihakseen. Leiman myöntää Institut national de l’origine et de la qualité.
      Ruhossa ja leikatuissa paloissa on loppujakelijalle asti oltava tunnistamisen mahdollistava päällysmerkintä, jossa on vähintään:

                  —

                  nimitys

                  —

                  teurastusnumero

                  —

                  kasvatuspaikan nimi

                  —

                  leikkaamon tai teurastamon nimi ja osoite

                  —

                  Euroopan unionin SAN-tunnus.

            4.   Maantieteellisen alueen tarkka rajaus

      Jotta liha voi saada alkuperänimityksen, sen on oltava peräisin maantieteellisellä alueella sijaitsevalta manade-tuotantotilalta (raço di Biou -rotuisten nautojen tuotantotila) tai ganaderia-tuotantotilalta (de Combat -rotuisten nautojen tuotantotila).
      Eläinten on oltava maantieteellisellä alueella syntyneitä, kasvatettuja, teurastettuja ja paloiteltuja:

                  Bouches-du-Rhônen departementti:

                              —

                              Arlesin kantoni: kaikki kunnat.

                              —

                              Châteaurenardin kantoni: kaikki kunnat.

                              —

                              Eyguièresin kantoni: Aureilles, Eyguières, Lamanon ja Mouriès.

                              —

                              Istresin kantoni: Fos-sur-Mer ja Istres.

                              —

                              Orgonin kantoni: kaikki kunnat.

                              —

                              Port-Saint-Louis-du-Rhônen kantoni: Port-Saint-Louis-du-Rhône.

                              —

                              Salon-de-Provencen kantoni: Grans, Miramas ja Salon-de-Provence.

                              —

                              Saintes-Maries-de-la-Merin kantoni: Saintes-Maries-de-la-Mer.

                              —

                              Saint-Rémy-de-Provencen kantoni: kaikki kunnat.

                              —

                              Tarascon-sur-Rhônen kantoni: kaikki kunnat.

                  Gardin departementti:

                              —

                              Aigues-Mortesin kantoni: kaikki kunnat.

                              —

                              Aramonin kantoni: kaikki kunnat, lukuun ottamatta Estézarguesin ja Domazanin kuntia.

                              —

                              Beaucairen kantoni: kaikki kunnat.

                              —

                              Lédignanin kantoni: Mauressargues.

                              —

                              Marguerittesin kantoni: kaikki kunnat.

                              —

                              Nîmesin kantoni: kaikki kunnat.

                              —

                              Quissacin kantoni: kaikki kunnat, lukuun ottamatta Quissacin kuntaa.

                              —

                              Remoulinsin kantoni: Argilliers, Collias, Remoulins ja Vers-Pont-du-Gard.

                              —

                              Rhony-Vidourlen kantoni: kaikki kunnat.

                  Saint-Chaptesin kantoni: kaikki kunnat, lukuun ottamatta Aubussarguesin, Collorguesin, Baron’n, Foissacin ja Saint-Dézéryn kuntia.

                              —

                              Saint-Gillesin kantoni: kaikki kunnat.

                              —

                              Saint-Mamertin kantoni: kaikki kunnat.

                              —

                              Sommièresin kantoni: kaikki kunnat.

                              —

                              Uzèsin kantoni: Arpaillargues-et-Aureillac, Blauzac, Sanilhac-Sagriès, Saint-Maximin ja Uzès.

                              —

                              Vauvertin kantoni: kaikki kunnat.

                              —

                              Vistrenquen (La) kantoni: kaikki kunnat.

                  Héraultin departementti:

                              —

                              Castries’n kantoni: kaikki kunnat.

                              —

                              Claret’n kantoni: Campagne, Fontanès, Garrigues, Sauteyrargues ja Vacquières.

                              —

                              Lunelin kantoni: kaikki kunnat.

                              —

                              Matellesin kantoni: Prades-le-Lez, Saint-Bauzille-de-Montmel, Sainte-Croix-de-Quintillargues ja Saint-Vincent-de-Barbeyrargues.

                              —

                              Mauguion kantoni: kaikki kunnat.

                  Montpellier’n kantoni: Castelnau-le-Lez, Clapiers, Le Crès, Lattes, Montpellier ja Pérols.

            Alueen keskeltä on rajattu ns. kostea vyöhyke.
      5.   Yhteys maantieteelliseen alkuperään

      5.1.   Maantieteellisen alueen erityisyys

      SAN-nimityksen maantieteellinen alue vastaa Taureau de Camargue -nautojen talvilaidunta eli niiden kuntien laajoja pensaikko- ja niittytasankoja, joilla eläimet perinteisesti viettävät talven. Alueen keskellä on Camarguen rajojen määrittämä ns. kostea vyöhyke, jossa eläimet ovat kesällä vähintään kuusi kuukautta.
      Nämä laajat laitumet, jotka koostuvat Camarguen suolamaan kasveista ja kuivista talvilaidunniityistä, vaikuttavat eläinten fyysiseen kehitykseen ja käyttäytymiseen. Kasvatustapa on myös ympäristöllisesti hyvin tärkeä, sillä se vaikuttaa luonnonympäristöjen kasviston kehitykseen (suolaniityt, marskimaat). Taureau de Camargue -naudat nimittäin rajoittavat eräiden kasvilajien kasvua ja käyttävät ravinnokseen monia erilaisia kasveja, jotka elävät rinnakkaisissa ja toisiinsa yhteydessä olevissa elinympäristöissä.
      5.2.   Tuotteen erityisyys

      Taureau de Camargue -nautojen ainutlaatuisuudesta on kirjoitettu paljon. Ainutlaatuisuus johtuu osittain siitä, että rotu on elänyt eristyksissä Camarguen maastonmuodostuksen takia, ja osittain siitä, että ihminen on kehittänyt ympäristön rajoitteisiin mukautetun erityisen kasvatustavan.
      Nämä kesyttämättömät eläimet ovat lähes villejä, kestäviä ja sitkeitä. Ne suhtautuvat ihmisiin epäluuloisesti ja voivat sen vuoksi olla aggressiivisia.
      Tästä johtuu, että niiden lihalla on erityisominaisuuksia, joita kuvataan eräässä INRA:n julkaisussa (5.12.2007 - märehtijöitä koskeviin tutkimuksiin liittyvä kongressi). Siinä osoitetaan esimerkiksi, että näiden eläinten liha on voimakkaan punaista ja vähärasvaista.
      5.3.   Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

      Taureau de Camargue -nautojen lihan erityislaatu liittyy tiiviisti eläimen alkuperäympäristöön ja härkätaisteluihin tähtäävään kasvatukseen, sillä niissä tarvitaan lähes villejä eläimiä, jotka kasvatetaan hyvin säilytetyssä ja suojellussa luonnonympäristössä.
      Eläinten hermostunut ja aggressiivinen luonne sopii hyvin niiden käyttötarkoitukseen ja antaa lihalle sen ominaispiirteet.
      Paikallista perinteistä rotua (camarguaise ja brave) oleva Taureau de Camargue on sopeutunut erityisen hyvin Camarguen luonnonympäristöön.
      Vapaina kasvatetut Taureau de Camargue -naudat laiduntavat tällä vyöhykkeellä ja viettävät vähintään kuusi kuukautta ns. kostealla alueella. Vyöhykkeellä on paljon geologisesti ja maaperältään erityislaatuista tasankoa, jossa on vaihtelevassa määrin suolaa. Maanviljelykseen huonosti soveltuvalla maaperällä esiintyy omanlaisiaan ekosysteemejä (suolayrtti, marskimaltsa, suopakilokki).
      Lihan aistinvaraiset ominaisuudet ja erityislaatu voivat johtua laidunalueilla kasvavasta kasvikirjosta:

                  —

                  suolamaan kasveja (suolayrtti, suopakilokki, marskimaltsa) suolamailla,

                  —

                  ruokoja ja nataa muualla kuin suolamaalla

                  —

                  pensaikon luontaisia kasveja talvella.

            Lihan voimakas punainen väri johtuu sen pH-pitoisuudesta, johon puolestaan voi vaikuttaa suolamaan kasveista saatava emäksinen ravinto. Lihakset kehittyvät hienosyisiksi, sillä eläimet liikkuvat säännöllisesti laajasti laiduntaen. Kun eläimet liikkuvat vapaaehtoisesti ja paljon, lihakset käyttävät ”ravinnokseen" rasvaa ja tuloksena on vähärasvainen liha.
      Taureau de Camargue -naudat ovat erikoislaatuisia maaperän, ympäristön ja elintapojen yhteisvaikutuksesta.
      Elinympäristönsä muokkaamaa Taureau de Camargue -nautoja on kasvatettu jo kauan laajaperäisesti, ja siitä on tullut tärkeä luonnon monimuotoisuuden säilyttäjä Camarguessa.

         Eritelmän julkaisutiedot

      https://www.inao.gouv.fr/fichier/CDCTaureauDeCamargue.pdf